|  |  |
| --- | --- |
|  | **РЕПУБЛИКА БЪЛГАРИЯ**Министерство на здравеопазванетоРегионална здравна инспекция-Добрич**СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ****за периода 05.05- 11.05.2023 г. (19-та седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 80 случая на заразни заболявания, от които:

1. Грип и остри респираторни заболявания (ОРЗ) - 50 случая.

Общата заболяемост от грип и ОРЗ за областта е 63,08 %оо на 10000 души.

 Остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
|  0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 16 | 15 | 10 | 6 | 3 | 50 | 63,08 %оо |

1. 12 регистрирани случая на заболели от COVID-19. Заболяемост за областта за 14 дни на 100 000 жители към 15.05.2023г. - 19,13 %000 при 23,21 %000 за РБългария.
2. 15 случая на въздушно-капкова инфекция - 9 на варицела, 5 на скарлатина и 1 на бактериален менингоенцефалит;
3. 1 случай на инфекция с множествен механизъм на предаване - ХИВ;
4. 2 случая на паразитологична инфекция - ехинококоза.
5. На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Направени проверки на обекти в лечебни заведения за болнична, извънболнична медицинска помощ – 64 бр.

Извършени епидемиологични проучвания на регистрирани заразни болести - 30 бр.

Лабораторен контрол на противоепидемичния режим в лечебни заведения за болнична и извънболнична медицинска помощ – 282 бр. проби с 6 положителни резултата: 230 бр. паразитологични проби с 6 положителни резултата и 52 бр. околна среда.

През **консултативния кабинет по СПИН /КАБКИС/** няма преминали лица.

**ДИРЕКЦИЯ „МЕДИЦИНСКИ ДЕЙНОСТИ”**

Извършени са общо 9 броя проверки, от които 1 на лечебно заведение за болнична помощ, 1 на лечебно заведение за извънболнична помощ и 6 проверки на аптеки. Няма установени нарушения. По Наредба №3 от 05.04.2019г. за медицинските дейности извън обхвата на ЗЗО, за които МЗ субсидира лечебните заведения, и за критериите и реда за субсидиране на лечебните заведения е извършена 1 проверка в ЛЗБП.

Извършена е една проверка по Медико статистическа дейност.

Изпратени документи към Изпълнителна Агенция Медицински надзор за заличаване на ЛЗ – 1 бр.

Подготвени и изпратени документи за промяна в обстоятелствата към Изпълнителна Агенция Медицински надзор – 2 бр.

Приети и обработени жалби- 3 бр.

За периода в РКМЕ са приети и обработени 99 медицински досиета, извършени са 78 справки, изготвени са 120 преписки и 50 бр. МЕД за протокола за ТП на НОИ, проверени са 90 експертни решения (ЕР).

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** **1** експертен съвет при РЗИ-Добрич. Разгледани са **11** проектни документации, издадени са **2** становища по процедурите на ЗООС и **9** здравни заключения.

През периода са извършени общо **58 основни проверки** по текущия здравен контрол. Реализираните **насочени проверки са** **общо 79: 36** от тях са извършени във връзка с контрола по тютюнопушенето и продажбата на алкохол; **25** – контрол върху ДДД-мероприятията; **11** - по спазване забраната за продажба и употреба на диазотен оксид (райски газ); **2** – насочени проверки на седмични разписания в учебни заведения; **1** – по изпълнение на предписание; **1** – насочена по сигнал; **3** – тематични проверки на употребявани биоциди за съответствие с биоцидното законодателство.

**Лабораторен контрол:**

Питейни води: физико-химичен и микробиологичен контрол – **3** бр. проби – съответстват на нормативните изисквания.

Минерални води: микробиологичен контрол – **3** бр. проби – от тях **1** проба не съответства по показатели „Колиформи при 370С“ и „Ешерихия коли при 430С“.

Води за къпане:

* Вода от плувен басейн: физикохимичен и микробиологичен контрол – **2** бр. проби, от тях **една** проба не съответства по физико-химичен показател „амоняк“.

Козметични продукти: микробиологичен контрол – **2** бр. проби.

Физични фактори на средата: в **2** обекта - **11** бр. измервания на шум от ЛИШ, от тях **2** бр. са с отклонения от нормата.

По отношение на констатираните отклонения от здравните норми са предприети следните **административно-наказателни мерки:**

- издадено е **1** предписание за провеждане на задължителни хигиенни мерки;

- издадена е **заповед** за отмяна на заповед за спиране експлоатацията на обект с обществено предназначение;

- съставени са **2** акта за установени административни нарушения на физически лица.

**Дейности по профилактика на болестите и промоция на здравето (ПБПЗ):**

Проведени са **7** обучения и лекции с обхванати **154** лица в учебни заведения на територията на гр. Добрич и гр. Тервел, при провеждането, на които са предоставени **150** бр. здравно-образователни материали. Оказани **3** методични дейности на **5** лица (педагози и медицински специалисти).

Извършено е изследване съдържанието на въглероден монооксид и карбоксихемоглобин в издишан въздух на **19** активни и пасивни пушача с апарат *Smoker lyzer*.

Проведени са проучвания във връзка с провеждане на петото национално проучване за оценка разпространението на свръхтегло и затлъстяване при деца в първи клас и факторите на семейна и училищна среда в рамките на “Европейска инициатива на СЗО за наблюдение на затлъстяването при децата” в област Добрич.

Проведени са: **1** масова проява със **105** участника във връзка с 21.05.2023 г. - Международен ден за съпричастност със засегнатите от ХИВ/СПИН и **1** масова проява със **110** участника във връзка с 31.05.2023 г. - Световен ден без тютюн.

Изготвен е информационен бюлетин във връзка с 19.05.2023 г. - Световен ден движение, разпространен до всички регионални медии.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

**За периода 05.05- 11.05.2023 г по чл. 56 от Закона за здравето са извършени 30 проверки в 30 обекта** (7 детски и учебни заведения, 20 други закрити обществени места по смисъла на § 1а от допълнителните разпоредби на Закона за здравето, 3 открити обществени места). Не са констатирани нарушения на въведените забрани и ограничения за тютюнопушене в закритите и някои открити обществени места. Няма издадени предписания и актове.

**Д-Р НИКОЛИНКА МИНЧЕВА**

*За Директор на Регионална здравна инспекция-Добрич,*

*Съгласно Зап. № РД-01-119/10.05.2023 г. на Директора на РЗИ-Добрич*